Source: http://rajec.info/article/default/3357
Timestamp: 2019-09-18 11:11:52+00:00
Document Index: 10748753

Matched Legal Cases: ['§ 22', '§ 1', '§ 5', '§ 3', '§ 56', '§ 18', '§ 33']

Zariadenie na zber, triedenie a skladovanie ostatných a nebezpečných odpadov - verejná vyhláška » Mesto Rajec
Úvod » ... » Zariadenie na zber, triedenie a skladovanie ostatných a nebezpečných odpadov -…
Vec: „Zariadenie na zber, triedenie a skladovanie ostatných a nebezpečných odpadov“ - zaslanie zámeru
Navrhovateľ, LECOL, spol. s r.o., Športová 16, 01501 Rajec doručil dňa 09. 08. 2016 Okresnému úradu Žilina, odbor starostlivosti o životné prostredie, oddelenie ochrany prírody a vybraných zložiek životného prostredia podľa § 22 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon EIA“) zámer navrhovanej činnosti „Zariadenie na zber, triedenie a skladovanie ostatných a nebezpečných odpadov“ vypracovaný spracovateľom LECOL, spol. s r.o., Športová 16, 01501 Rajec. Navrhovaná činnosť je situovaná na pozemku p.č. KN-C 1384/4, v k.ú. Rajec.
Okresný úrad Žilina, odbor starostlivosti o životné prostredie, oddelenie ochrany prírody a vybraných zložiek životného na úseku posudzovania vplyvov na životné prostredie, ako príslušný orgán štátnej správy podľa § 1 a § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona EIA, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vo veci posudzovania predpokladaných vplyvov na životné prostredie dňom doručenia zámeru navrhovateľom.
Podľa § 33 ods. 2 správneho poriadku vám oznamujeme, že účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť(robiť jeho kópie, odpisy a výpisy) na Okresnom úrade Žilina, odbor starostlivosti o životné prostredie, oddelenie ochrany prírody a vybraných zložiek životného prostredia, Nám. M. R. Štefánika 1, 010 01 Žilina.
Zámer je zverejnený aj na internetovej stránke
https://www.enviroportal.sk/sk/eia/detail/zariadenie-na-zber-triedenie-skladovanie-ostatnych-nebezpecnych-odpado